作者:皎然
標題:同薛員外誼久旱感懷寄兼呈上楊使君
內容:皇天鑒不昧，愐想何亢極。絲雨久愆期，綺霞徒相惑。陰雲舒又卷，濯枝安可得。涸井不累瓶，幹溪一憑軾。赤地芳草死，飆塵驚四塞。戎冠夜刺閨，民荒歲傷國。賴以王猷盛，中原無兇慝。楊公當此晨，省災常旰食。獨感下堂雨，偏嘉越境域。秋郊天根見，我疆看稼穡。請回雲漢詩，為君歌樂職。